Helsingin Navigaattorit ry
Olemme vuonna 1979 perustettu navigaatioseura ja Suomen Navigaatioliiton jäsenseura 79. Jäsenkuntamme koostuu laivureista, joista viidennes on avomeri- ja kaksi viidennestä sekä rannikko- että saaristolaivureita. Valtaosa jäsenistämme asuu pääkaupunkiseudulla.
Seuramme tarkoitus on navigaatioharrastuksen ja -taidon kehittäminen. Opetamme merenkulkuoppia helsinkiläisissä kansalaisopistoissa ja järjestämme kaikille avoimia merenkulkuopin tutkintoja. Tutkintoihin valmistautuvien avuksi ja iloksi olemme arkistoineet aiempien vuosien tutkintotehtäviä ja koonneet pienen navigointisanaston. Tutkintotilaisuuteen on ilmoittauduttava.
Jäsenemme ovat automaattisesti Suomen Navigaatioliiton jäseniä. Seuran (ja liiton) jäseneltä vaaditaan saaristolaivuritutkinnon läpäisemistä. Jäseneltämme emme vaadi veneilyn aktiivista harrastamista, veneen omistamista tai Helsingin seudulla asumista.
Järjestämme jäsentilaisuuksia pääosin Helsingissä. Ne ovat navigointiin ja merimiestaitoon tai yleisemmin vesillä liikkumiseen liittyviä tutustumiskäyntejä ja harjoituksia. Seuralla ei ole toimistoa, kerhotilaa, laituripaikkoja eikä saaristotukikohtia.
Jäsenemme on mahdollista katsastaa veneensä seuraamme. Vapaaehtoisessa venekatsastuksessa veneet katsastetaan vuosittain purjehduskauden alussa: se on myös edellytys pursilippumme käyttöön.
Our association is presented here in English.
[ Seura | Ohjelma | Liput | Yhteystiedot | Tiedotuksia | Opetus | Tutkinnot | Sanasto ]